ai4bharat/Pralekha huggingface dataset:
કૃષિ મંત્રાલય
કેન્દ્રીય કૃષિ તેમજ ખેડૂત કલ્યાણ મંત્રી શ્રી રાધા મોહન સિંહે અને સાઈપ્રસના કૃષિ ગ્રામીણ વિકાસ તથા પર્યાવરણ મંત્રી શ્રી નિકોસ કૌયલિસની નવી દિલ્હીમાં દ્વિપક્ષીય બેઠક
ભારત અને સાઈપ્રસના કૃષિ ક્ષેત્રમાં સહયોગ માટે કાર્ય યોજના વર્ષ 2017-18 પર હસ્તાક્ષર કરાયા
નવી દિલ્હી, 27-04-2017
ભારત અને સાઈપ્રસના કૃષિ મંત્રિઓએ આજે નવી દિલ્હીમાં કૃષિ ક્ષેત્રમાં સહયોગ માટે પહેલેથી જ થયેલા સમજૂતી કરાર પર અમલીકરણ માટે કાર્ય યોજના વર્ષ 2017-18 પર હસ્તાક્ષર કર્યા. ભારત તરફથી કેન્દ્રીય કૃષિ તેમજ ખેડૂત કલ્યાણ મંત્રી શ્રી રાધા મોહન સિંહે અને સાઈપ્રસ તરફથી કૃષિ ગ્રામીણ વિકાસ તથા પર્યાવરણ મંત્રી શ્રી નિકોસ કૌયલિસને સમજૂતી પર હસ્તાક્ષર કર્યા. આ કાર્ય યોજનામાં સૂચનાના આદાન – પ્રદાન, બંને દેશોની વિવિધ સંસ્થાઓના વિશિષ્ઠ ક્ષેત્રોમાં કાર્યરત વૈજ્ઞાનિકો/વિશેષજ્ઞો માટે પ્રશિક્ષણ/વિચાર-વિનમય કાર્યક્રમ, જર્મ પ્લાઝમા તેમજ પ્રૌદ્યોગિકી આદાન-પ્રદાન તથા ખાનગી ક્ષેત્રની ભાગાદારીને પ્રોત્સાહન આપવા વગેરે માટે સંયુક્ત અનુસંધાન પરિયોજનાઓના સંચાલન, સંયુક્ત કાર્યશાળાઓ તેમજ સંમેલનોના આયોજન જેવા ક્ષેત્રોનો સમાવેશ કરાયો છે.
કેન્દ્રીય કૃષિ તેમજ ખેડૂત કલ્યાણ મંત્રીએ સાઈપ્રસના કૃષિ, ગ્રામીણ વિકાસ તથા પર્યાવરણ મંત્રી શ્રી નિકોસ કૌયલિસનું સ્વાગત કરતા તેમણે જણાવ્યું કે ભારત અને સાઈપ્રસનો હંમેશા મૈત્રીપૂર્ણ સંબંધ રહ્યો છે. બંને દેશોએ આંતરરાષ્ટ્રીય બાબતોમાં એક-બીજાના દ્રષ્ટિકોણનું સમર્થન કર્યું છે.
શ્રી સિંહે વધુ માહિતી આપતા જણાવ્યું કે કૃષિ સંબંધીત ક્ષેત્રોમાં ઘણી પ્રગતિ કરી છે. આ ક્ષેત્ર હજુ પણ લોકોની આવકનું મુખ્ય સ્રોત છે. સરકાર ખાદ્યાન્નોની વધતી માગને પૂર્ણ કરવા માટે માત્ર કૃષિ ઉત્પાદનમાં ઝડપથી વૃદ્ધિ લાવી રહી છે જેથી કૃષિ પર નિર્ભર લોકોની આવકમાં પણ વૃદ્ધિ થઈ રહી છે. સરકારે વર્ષ 2022 સુધીમાં ખેડૂતોની આવકને બે ગણી કરવાનો લક્ષ્ય નિર્ધાર કર્યો છે. કેન્દ્રીય કૃષિ મંત્રીએ આ સંબંધમાં કરાયેલા પ્રયાસો પર સંક્ષિપ્ત રૂપથી પ્રકાશ પણ પાડ્યો.
કેન્દ્રીય કૃષિ તેમજ ખેડૂત કલ્યાણ મંત્રીએ વધુમાં જણાવ્યું કે તેમની સરકારે માત્ર વ્યાપાર તેમજ રોકાણની સંભાવનાઓ વધારવા ઉપરાંત વર્ષોથી મેળવેલી જાણકારીને વહેંચવા અને સમાન વિચારધારા વાળા દેશોની સાથે સંબંધો વધારવા પર જોર આપ્યું છે. શ્રી સિંહે સાઈપ્રસના કૃષિ ગ્રામીણ વિકાસ તેમજ પર્યાવરણ મંત્રીનો ભારત આવવા માટે આભાર માન્યો અને કહ્યું કે આ યાત્રાથી બંને દેશોના દ્વિપક્ષીય સંબંધો વધુ મજબૂત બન્યા છે.
AP/J.Khunt/GP
(Visitor Counter : 121
સંરક્ષણ મંત્રાલય
રેડિયોલોજિકલ અને ન્યુક્લિયર ઈમરજન્સી માટે ટેક્નોલોજી ડેવલપમેન્ટ ફંડ હેઠળ વિકસિત જટિલ દવાના ઉત્પાદન અને માર્કેટિંગને DCGIની મંજૂરી
DRDO ટેક્નોલોજી પર ઉદ્યોગ દ્વારા વિકસિત પ્રુશિયન બ્લુ અદ્રાવ્ય ફોર્મ્યુલેશન
સ્કેન્ટ્ર લાઇફસાયન્સ એલએલપી, અમદાવાદ, ગુજરાતને ઉત્પાદન અને માર્કેટિંગ લાયસન્સ
ટેક્નોલોજી ડેવલપમેન્ટ ફંડ  સ્કીમ હેઠળ વિકસિત પ્રુશિયન બ્લુ અદ્રાવ્ય ફોર્મ્યુલેશનના વ્યાવસાયિક ઉપયોગ માટે ઉત્પાદન અને માર્કેટિંગ લાયસન્સ, ડ્રગ્સ કંટ્રોલર જનરલ ઓફ ઈન્ડિયા  દ્વારા સ્કોટ-એડીલ ફાર્માસિયા લિમિટેડ, બદ્દી, હિમાચલ પ્રદેશ અને સ્કેન્ટ્ર લાઇફસાયન્સ એલએલપી, અમદાવાદ, ગુજરાતને આપવામાં આવ્યા છે. ડિફેન્સ રિસર્ચ એન્ડ ડેવલપમેન્ટ ઓર્ગેનાઈઝેશન ની લેબોરેટરી, દિલ્હી, ઇન્સ્ટિટ્યૂટ ઑફ ન્યુક્લિયર મેડિસિન એન્ડ એલાઈડ સાયન્સ ની ટેકનોલોજીના આધારે ઉદ્યોગ દ્વારા દવા વિકસાવવામાં આવી છે.
આ દવા Pru-DecorpTM અને PruDecorp-MG ના વેપાર નામ હેઠળ ઉપલબ્ધ થશે. ફોર્મ્યુલેશનનો ઉપયોગ સીઝિયમ અને થેલિયમ અને તેના સક્રિય ફાર્માસ્યુટિકલ ઘટક ના વિશુદ્ધીકરણ માટે થાય છે. તે રેડિયોલોજિકલ અને ન્યુક્લિયર ઈમરજન્સી માટે વર્લ્ડ હેલ્થ ઓર્ગેનાઈઝેશન  દ્વારા સૂચિબદ્ધ જટિલ દવાઓમાંની એક છે.
સેક્રેટરી, ડિપાર્ટમેન્ટ ઓફ ડિફેન્સ R&D અને ચેરમેન DRDO ડૉ. સમીર વી કામતે આ સિદ્ધિ બદલ સંસ્થા તેમજ ઉદ્યોગને અભિનંદન પાઠવ્યા છે. તેમણે જણાવ્યું કે TDF પ્રોજેક્ટ હેઠળ આ દવાઓના ફોર્મ્યુલેશનનો વિકાસ અને DCGIની મંજૂરી એ પ્રધાનમંત્રી શ્રી નરેન્દ્ર મોદીના 'આત્મનિર્ભર ભારત'ના વિઝનને હાંસલ કરવા માટે ઉદ્યોગને પ્રોત્સાહન આપવા માટે DRDOનો સફળ પ્રયાસ છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 104
પ્રધાનમંત્રીનું કાર્યાલય
પ્રધાનમંત્રી શ્રીને આશિષ ચાંદોરકર પાસેથી "બ્રેવિંગ એ વાઈરલ સ્ટોર્મ: ઈન્ડિયાઝ કોવિડ-19 વેક્સિન સ્ટોરી" નામના પુસ્તકની નકલ પ્રાપ્ત થઈ
પ્રધાનમંત્રી શ્રી નરેન્દ્ર મોદીને આશિષ ચાંદોરકર તરફથી "બ્રેવિંગ એ વાઈરલ સ્ટોર્મ: ઈન્ડિયાઝ કોવિડ-19 વેક્સિન સ્ટોરી" નામનું પુસ્તક પ્રાપ્ત થયું છે જેમાં તેમણે રસીકરણમાં ભારતની પ્રગતિનું ક્રોનિકલ વર્ણન કર્યું છે.
આશિષ ચાંદોરકરના ટ્વીટના જવાબમાં પ્રધાનમંત્રી શ્રીએ કહ્યું;
"તમારા પુસ્તકની એક નકલ પ્રાપ્ત કરીને આનંદ થયો જેમાં તમે રસીકરણમાં ભારતની પ્રગતિનો ઉલ્લેખ કર્યો છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 203.29 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 3.64 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,03,29,46,125
|
|
બાકી ઉપલબ્ધ
|
|
3,64,25,100
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 203.29 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 3.64 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
મંત્રીમંડળ
મંત્રીમંડળે ખગોળશાસ્ત્રના ક્ષેત્રમાં ભારત અને થાઇલેન્ડ વચ્ચે સમજૂતી કરારો પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ખગોળશાસ્ત્ર/ખગોળ ભૌતિકવિજ્ઞાન / હવામાન વિજ્ઞાનના ક્ષેત્રમાંસહકાર માટે ભારત અને થાઈલેન્ડ વચ્ચે થયેલા સમજૂતી કરાર વિશે માહિતી આપવામાં આવી હતી.
આ સમજુતી કરારોવૈજ્ઞાનિક વાર્તાલાપ અને તાલીમ, વૈજ્ઞાનિક માળખાગત બાંધકામના સંયુક્ત વપરાશ વગેરેના માધ્યમથી નવા વૈજ્ઞાનિક પરિણામો, માનવ સંસાધન વિકાસ તરફ દોરી જશે.
આ સમજૂતી કરાર પર નવેમ્બર 2018ના રોજ હસ્તાક્ષર કરવામાં આવ્યા હતા.
J.Khunt/RP
(Visitor Counter : 137
પ્રધાનમંત્રીનું કાર્યાલય
પ્રધાનમંત્રી 13 સપ્ટેમ્બરના રોજ બિહારમાં પેટ્રોલિયમ ક્ષેત્ર સાથે સંકળાયેલી ત્રણ મુખ્ય પરિયોજનાઓ રાષ્ટ્રને સમર્પિત કરશે
પ્રધાનમંત્રી શ્રી નરેન્દ્ર મોદી 13 સપ્ટેમ્બરના રોજ બિહારમાં પેટ્રોલિમય ક્ષેત્ર સંબંધિત ત્રણ મુખ્ય પરિયોજનાઓ વીડિયો કોન્ફરન્સિંગના માધ્યમથી રાષ્ટ્રને અર્પણ કરશે. આ પરિયોજનાઓમાં પારાદીપ- હલ્દીઆ- દુર્ગાપુર પાઇપલાઇન વૃદ્ધિ પરિયોજનાનું દુર્ગાપુર–બાંકા સેક્શન અને બે LPG બોટલિંગ પ્લાન્ટ્સનો સમાવેશ થાય છે. પેટ્રોલિયમ અને કુદરતી વાયુ મંત્રાલયના નેજા હેઠળની જાહેર ક્ષેત્રની કંપની ઇન્ડિયન ઓઇલ અને HPCL દ્વારા આ પરિયોજનાઓ તૈયાર કરવામાં આવી છે.
બિહારના મુખ્યમંત્રી પણ આ પ્રસંગે ઉપસ્થિત રહેશે.
પાઇપલાઇન પરિયોજનાનું દુર્ગાપુર- બાંકા સેક્શન
193 કિલોમીટર લાંબા દુર્ગાપુર- બાંકા પાઇપલાઇન સેક્શનનું નિર્માણ ઇન્ડિયન ઓઇલ દ્વારા પારાદીપ- હલ્દીઆ- દુર્ગાપુર પાઇપલાઇન વૃદ્ધિ પરિયોજનાના ભાગરૂપે કરવામાં આવ્યું છે. આનો શિલાન્યાસ 17 ફેબ્રુઆરી 2019ના રોજ પ્રધાનમંત્રીના હસ્તે જ કરવામાં આવ્યો હતો. દુર્ગાપુર- બાંકા સેક્શન એ હાલની 679 કિલોમીટર લાંબી પારાદીપ- હલ્દીઆ- દુર્ગાપુર LPG પાઇપલાઇનમાં નવું વિસ્તરણ છે જે બિહારના બાંકા ખાતે આવેલા નવા LPG બોટલિંગ પ્લાન્ટ સુધી લંબાવવામાં આવી છે. 14” વ્યાસની પાઇપલાઇન ત્રણ રાજ્યો એટલે કે પશ્ચિમ બંગાળ , ઝારખંડ  અને બિહાર માંથી પસાર થાય છે. હાલમાં, પાઇપલાઇન સિસ્ટમમાં LPG દાખલ કરવાનું કામ પારાદીપ રિફાઇનરી, હલ્દીઆ રિફાઇનરી અને IPPL હલ્દીઆ દ્વારા થઇ શકે છે. આ સંપૂર્ણ પરિયોજના પૂરી થઇ ગયા પછી, LPG પૂરો પાડવાનું કામ પારાદીપ ઇમ્પોર્ટ ટર્મિનલ અને બરૌની રિફાઇનરી પરથી શઇ શકશે.
દુર્ગાપુર- બાંકા સેક્શન હેઠળ પાઇપલાઇન નાંખવાના કામમાં કેટલાક કુદરતી અને માનવસર્જિત અવરોધો ઓળંગવાની જરૂરિયાત ઉભી થઇ હતી. આવા કુલ 154 અવરોધો ઓળંગવામાં આવ્યા છે જેમાં 13 નદી , 5 રાષ્ટ્રીય ધોરીમાર્ગ અને 3 રેલવે ક્રોસિંગ પણ સામેલ છે. આ પાઇપલાઇન પોતાના ક્ષેત્રમાં શ્રેષ્ઠ એવી હોરિઝોન્ટલ ડારેક્શનલ ડ્રિલિંગ ટેકનિકનો ઉપયોગ કરીને પાણીના પ્રવાહમાં કોઇપણ પ્રકારે વિક્ષેપ ઉભો કર્યા વગર નદીના પટની નીચેથી પસાર કરવામાં આવી છે.
બિહારના બાંકા ખાતે LPG બોટલિંગ પ્લાન્ટ
ઇન્ડિયન ઓઇલ દ્વારા બાંકા ખાતે LPG બોટલિંગ પ્લાન્ટ શરૂ કરવામાં આવ્યો છે જેથી રાજ્યમાં LPGની વધતી માંગને પહોંચી વળવા માટે LPG બાબતે બિહારની ‘આત્મનિર્ભરતા’માં વૃદ્ધિ થશે. આ બોટલિંગ પ્લાન્ટ અંદાજે રૂ. 131.75 કરોડના રોકાણથી તૈયાર કરવામાં આવ્યો છે અને બિહારના ભાગલપુર, બાંકા, જમુઇ, અરરિયા, કિશનગંજ અને કટિહાર જિલ્લાને તેની સેવાનો લાભ મળશે. આ ઉપરાંત, ઝારખંડમાં ગોડ્ડા, દેવઘર, દુમકા, સાહિબગંજ તેમજ પકુર જિલ્લાને પણ તેની સેવા પ્રાપ્ત થશે. 1800 MTની સંગ્રહ ક્ષમતા અને 40,000 સિલિન્ડરની દૈનિક ક્ષમતા સાથે આ પ્લાન્ટના કારણે બિહાર રાજ્યમાં પ્રત્યક્ષ અને પરોક્ષ રીતે રોજગારીની ઘણી તકોનું સર્જન થશે.
બિહારના ચંપારણ  ખાતે LPG પ્લાન્ટ
બિહારના પૂર્વ ચંપારણ જિલ્લામાં હરસિદ્ધિ ખાતે HPCLના 120 TMTPA LPG બોલટિંગ પ્લાન્ટનું નિર્માણ કરવામાં આવ્યું છે. આ પ્લાન્ટ રૂપિયા 136.4 કરોડના ખર્ચે ઉભો કરવામાં આવ્યો છે. 29 એકર જમીનમાં બાંધવામાં આવેલા આ પ્લાન્ટનો શિલાન્યાસ 10 એપ્રિલ 2018ના રોજ પ્રધાનમંત્રીના હસ્તે કરવામાં આવ્યો હતો. આ બોટલિંગ પ્લાન્ટથી બિહારમાં પૂર્વ ચંપારણ, પશ્ચિમ ચંપારણ, મુઝફ્ફરપુર, સિવાન, ગોપાલગંજ અને સીતામઢી જિલ્લાની LPGની જરૂરિયાતોને સંતોષી શકાશે.
આ કાર્યક્રમનું DD ન્યૂઝ પર જીવંત પ્રસારણ કરવામાં આવશે.
SD/GP/BT
(
લઘુમતિ બાબતોનું મંત્રાલય
શ્રી એસ. ઈકબાલ સિંહ લાલપુરાએ રાષ્ટ્રીય લઘુમતી આયોગના અધ્યક્ષ તરીકેનો ચાર્જ સંભાળ્યો
શ્રી એસ. ઇકબાલ સિંઘ લાલપુરાએ 12.4.2022 ના રોજ લઘુમતી બાબતોના મંત્રાલયના જાહેરનામા દ્વારા અધ્યક્ષ તરીકે ફરીથી નામાંકિત થયા બાદ આજે નવી દિલ્હીમાં રાષ્ટ્રીય લઘુમતી આયોગ, NCM ના અધ્યક્ષ તરીકેનો ચાર્જ સંભાળ્યો છે. NCMના અધ્યક્ષ તરીકેના તેમના અગાઉના કાર્યકાળ દરમિયાન, તેમણે લઘુમતીઓની ફરિયાદોનું નિવારણ થાય અને તેઓ સરકાર દ્વારા ચલાવવામાં આવતી કલ્યાણકારી યોજનાઓનો લાભ મેળવે તે સુનિશ્ચિત કરવા કેન્દ્રિત અભિગમ સાથે તમામ લઘુમતીઓના કલ્યાણ માટે અથાક કામ કર્યું છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 146
પ્રધાનમંત્રીનું કાર્યાલય
પ્રધાનમંત્રીએ નેતાજી સુભાષચંદ્ર બોઝને તેમની જયંતી પર શ્રદ્ધાંજલિ અર્પણ કરી.
પ્રધાનમંત્રી શ્રી નરેન્દ્ર મોદીએ નેતાજી સુભાષચંદ્ર બોઝને તેમની જયંતી પર શ્રદ્ધાંજલી અર્પણ કરી હતી.
પ્રધાનમંત્રીએ કહ્યું કે, “હું નેતાજી સુભાષચંદ્ર બોઝને તેમની જયંતી પર નમન કરું છું. જેમણે ભારત સ્વતંત્ર બને અને એક સન્માનપૂર્ણ જીવન જીવે તે માટે પોતાની જાતને પ્રતિબદ્ધ કરી હતી. અમે તેમના આદર્શોને પરિપૂર્ણ કરવા અને એક મજબૂત ભારત બનાવવા માટે પ્રતિબદ્ધ છીએ.”
NP/J.Khunt/GP
(Visitor Counter : 119
સંચાર અને સુચના પ્રૌદ્યોગિકી મંત્રાલય
પોસ્ટ વિભાગે ઓનલાઈન મોડ દ્વારા NPS સેવાઓ પ્રદાન કરવાનું શરૂ કર્યુ
તમામ લાયક નાગરિકો કોઈપણ પોસ્ટ ઓફિસની મુલાકાત લીધા વિના, સરળતાથી આ સુવિધાનો લાભ લઈ શકશે
પોસ્ટ વિભાગ, સંચાર મંત્રાલય  તેની નિયુક્ત પોસ્ટ ઓફિસો દ્વારા પેન્શન ફંડ રેગ્યુલેટરી એન્ડ ડેવલપમેન્ટ ઓથોરિટી  દ્વારા સંચાલિત ભારત સરકારની સ્વૈચ્છિક પેન્શન યોજના  પ્રદાન કરે છે. 2010થી ભૌતિક પ્રક્રિયા સિસ્ટમ દ્વારા.
પોસ્ટ વિભાગ હવે ઓનલાઈન મોડ દ્વારા NPS  26.04.2022થી પ્રદાન કરવાનું શરૂ કરીને ખુશ છે.
18-70 વર્ષની વય જૂથનો કોઈપણ ભારતીય નાગરિક મેનૂ હેડ "નેશનલ પેન્શન સિસ્ટમ -ઓનલાઈન સેવાઓ" હેઠળ પોસ્ટ વિભાગની અધિકૃત વેબસાઈટ ની મુલાકાત લઈને આ ઓનલાઈન સુવિધાનો લાભ લઈ શકે છે.
ચોક્કસ લિંક https://www.indiapost.gov.in/Financial/Pages/Content/NPS.aspx છે
NPS ઓનલાઈન હેઠળ નવી નોંધણી, પ્રારંભિક/ અનુગામી યોગદાન અને SIP વિકલ્પો જેવી સુવિધાઓ ગ્રાહકોને તમામ સેવાઓ માટે લઘુત્તમ શુલ્ક પર ઉપલબ્ધ છે. વિભાગનો NPS સર્વિસ ચાર્જ સૌથી ઓછો છે. કલમ 80CCD 1 હેઠળ સમયાંતરે નાણાં મંત્રાલય દ્વારા કરાયેલી ઘોષણા મુજબ સબસ્ક્રાઇબર એનપીએસમાં કર કપાત માટે પણ પાત્ર છે.
આ ઓનલાઈન સુવિધા NPS માટે તમામ પાત્ર વ્યક્તિઓ દ્વારા કોઈપણ પોસ્ટ ઓફિસની પ્રત્યક્ષ મુલાકાત લીધા વિના અને લઘુત્તમ ફી માળખામાં મુશ્કેલીવિહિન અનુભવનો આનંદ લેવા માટે મેળવી શકાય છે. NPS ઓનલાઈન સુવિધા રાષ્ટ્રીય પેન્શન યોજના ને પ્રોત્સાહન આપવા માટે ખૂબ આગળ વધશે અને દેશના લોકોનું વૃદ્ધાવસ્થામાં સુરક્ષિત અને ગૌરવપૂર્ણ જીવન સુનિશ્ચિત કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
પ્રધાનમંત્રીની ઓસ્ટ્રેલિયાના ગવર્નર જનરલ સાથે મુલાકાત
પ્રધાનમંત્રી શ્રી નરેન્દ્ર મોદીએ 24 મે 2023 ના રોજ ઓસ્ટ્રેલિયાના સિડનીમાં એડમિરલ્ટી હાઉસ ખાતે ઓસ્ટ્રેલિયાના ગવર્નર-જનરલ મહામહિમ શ્રી ડેવિડ હર્લી સાથે મુલાકાત કરી.
પ્રધાનમંત્રીએ 2019માં ન્યૂ સાઉથ વેલ્સના ગવર્નર તરીકે ભારતની મુલાકાત દરમિયાન ગવર્નર-જનરલ સાથેની તેમની મુલાકાતને યાદ કરી.
બંને નેતાઓએ લાંબા સમયથી ચાલી રહેલી દ્વિપક્ષીય ભાગીદારીને મજબૂત કરવાના માર્ગો પર ચર્ચા કરી હતી.
પ્રધાનમંત્રીએ ઓસ્ટ્રેલિયામાં ભારતીય સમુદાયના સકારાત્મક યોગદાન અને બંને દેશો વચ્ચે ગાઢ સંબંધો વધારવામાં તેમની ભૂમિકાને યાદ કરી.
.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 30મી એપ્રિલે મુખ્યમંત્રીઓ અને હાઈકોર્ટના મુખ્ય ન્યાયાધીશોની સંયુક્ત પરિષદના ઉદ્ઘાટન સત્રને સંબોધિત કરશે
પ્રધાનમંત્રી શ્રી નરેન્દ્ર મોદી 30મી એપ્રિલ, 2022ના રોજ સવારે 10 વાગ્યે નવી દિલ્હીના વિજ્ઞાન ભવન ખાતે રાજ્યોના મુખ્યમંત્રીઓ અને હાઈકોર્ટના મુખ્ય ન્યાયાધીશોની સંયુક્ત પરિષદના ઉદ્ઘાટન સત્રમાં ભાગ લેશે. આ પ્રસંગે તેઓ સભાને પણ સંબોધિત કરશે.
સંયુક્ત પરિષદ એ એક્ઝિક્યુટિવ અને ન્યાયતંત્ર માટે ન્યાયની સરળ અને અનુકૂળ ડિલિવરી માટે ફ્રેમવર્ક બનાવવા અને ન્યાય પ્રણાલી સામેના પડકારોને પહોંચી વળવા જરૂરી પગલાંઓની ચર્ચા કરવા માટે એકસાથે આવવાનો પ્રસંગ છે. અગાઉની આવી કોન્ફરન્સ 2016માં યોજાઈ હતી. ત્યારથી, સરકારે ઈ-કોર્ટ્સ મિશન મોડ પ્રોજેક્ટ હેઠળ કોર્ટ પ્રક્રિયાઓમાં ઈન્ફ્રાસ્ટ્રક્ચર સુધારવા અને ડિજિટલ ટેક્નોલોજીના એકીકરણ માટે વિવિધ પહેલ કરી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.30 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 2,18,324 ડોઝ આપવામાં આવ્યા
ભારતમાં સક્રિય કેસનું ભારણ 1,931 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 90 દર્દીઓ સાજા થયા, કુલ વધીને 4,41,49,436 દર્દીઓ સાજા થયા
છેલ્લા 24 કલાકમાં ભારતમાં 89 નવા કેસ નોંધાયા
દૈનિક પોઝિટિવીટી દર 0.06% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.45 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,61,679 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 108
ઉપરાષ્ટ્રપતિ સચિવાલય
ઉપરાષ્ટ્રપતિએ શ્રી કેશુભાઇ પટેલના અવસાન બદલ દુઃખની લાગણી વ્યક્ત કરી
ઉપરાષ્ટ્રપતિ શ્રી એમ. વેંકૈયા નાયડુએ ગુજરાતના પૂર્વ મુખ્યમંત્રી શ્રી કેશુભાઇ પટેલના અવસાન બદલ શોક વ્યક્ત કર્યો છે. નીચે તેમનો શોક સંદેશ છે –
“ગુજરાતના પૂર્વ મુખ્યમંત્રી શ્રી કેશુભાઇ પટેલના અવસાનના સમાચાર ખૂબ દુ:ખદ છે.
તેઓ લોકપ્રિય નેતા હતા અને તેમણે પોતાનું સંપૂર્ણ જીવન ગરીબ અને પછાત લોકોની સેવામાં સમર્પિત કર્યું. ખેડૂત પરિવારમાંથી આવતા કેશુભાઇ હંમેશાં ખેડુતોના કાર્યોના સમર્થક રહ્યા હતા. તેમણે તેમના કલ્યાણ માટે સતત પ્રયાસ કર્યા અને કૃષિ ક્ષેત્રમાં સુધારા લાવવામાં ઊંડો રસ લીધો. ખેડુતો અને ગ્રામીણ ભારત તેમના હૃદયમાં ખૂબ ખાસ સ્થાન ધરાવતા હતા
નમ્ર પૃષ્ઠભૂમિમાંથી આવતા શ્રી કેશુભાઇ પટેલ તેમની મહેનત, વિનમ્ર સ્વભાવ, સરળતા અને અનુકરણીય નેતૃત્વને કારણે જ ગુજરાતના મુખ્યમંત્રી પદ સુધી પહોંચ્યા. મુખ્યમંત્રી તરીકે પણ તેઓ નમ્ર હતા અને દરેક જણ તેમનો સંપર્ક કરી શકે તેવી તેમની જીવન શૈલી હતી.
તેમનું અવસાન થવાથી રાષ્ટ્રએ એક મહાન નેતા ગુમાવ્યો છે. શોકગ્રસ્ત પરિવારના સભ્યો અને મિત્રો પ્રત્યે મારી સંવેદના. ઓમ શાંતિ! ”
SD/GP/BT
(Visitor Counter : 120
પ્રધાનમંત્રીનું કાર્યાલય
પ્રધાનમંત્રીએ વિજય દિવસ નિમિત્તે વર્ષ 1971નાં યુદ્ધનાં બહાદુર સૈનિકોને યાદ કર્યા
પ્રધાનમંત્રી શ્રી નરેન્દ્ર મોદીએ વિજય દિવસ નિમિત્તે વર્ષ 1971નાં યુદ્ધનાં બહાદૂર સૈનિકોને યાદ કર્યા હતા.
પ્રધાનમંત્રીએ કહ્યું, “આજે વિજય દિવસનાં અવસરે અમે 1971નાં યુદ્ધનાં બહાદુર સૈનિકોના અદમ્ય સાહસને યાદ કરીએ છીએ. એમના અડગ સાહસ અને દેશભક્તિએ આપણા દેશને સુરક્ષિત રાખ્યો છે. એમની સેવા હંમેશા દરેક ભારતીયને પ્રેરણા આપતી રહેશે.”
RP
(Visitor Counter : 135
સંરક્ષણ મંત્રાલય
કોરોનાવાયરસ સામેની લડાઇમાં ભારતીય વાયુ સેનાનો અવિરત સહકાર
નોવલ કોરોનાવાયરસનો ફેલાવો રોકવા માટે ભારત સરકારના પ્રયાસોમાં ભારતીય વાયુ સેના  દ્વારા 24x7 ધોરણે દરેક કાર્યોમાં પૂરક પ્રયાસો કરવામાં આવી રહ્યા છે. વિવિધ રાજ્યોના નોડલ પોઇન્ટ્સ સુધી આવશ્યક તબીબી પૂરવઠો અને રેશનનો જથ્થો સમયસર પહોંચી રહે તે સુનિશ્ચિત કરવા માટે તમામ પ્રકારે પ્રયાસો થઇ રહ્યા છે જેથી રાજ્ય સરકારો અને સહાયક એજન્સીઓ બીમારીનો ફેલાવો અસરકારક અને કાર્યદક્ષ રીતે નિયંત્રણમાં લાવવા માટે સજ્જ રહે.
છેલ્લા કેટલાક દિવસોમાં IAF દ્વારા મહારાષ્ટ્ર, કેરળ, તેલંગાણા, નાગાલેન્ડ અને કેન્દ્ર શાસિત પ્રદેશ જમ્મુ અને કાશ્મીર તેમજ લદ્દાખ સહિત દેશના વિવિધ રાજ્યોમાં તબીબી પૂરવઠો અને આવશ્યક ચીજવસ્તુઓ નોડલ પોઇન્ટ્સથી ઉપાડીને વાયુ માર્ગે પહોંચાડવામાં આવ્યો છે.
DRDO માટે ભારતીય વાયુ દળે વિશેષ વિમાનો ઉડાડ્યા છે અને DRDOની ઉત્પાદન સુવિધાઓ સુધી PPEના ઉત્પાદન માટે કાચો માલ પહોંચાડવા વિવિધ નોડલ પોઇન્ટ્સથી 9000 કિલો કાચોમાલ ઉપાડીને ત્યાં સુધી પહોંચાડ્યો છે. દરમિયાન, દરેક કામગીરી કરતી વખતે બીમારીનો ફેલાવો ન થાય તે માટે ભારત સરકાર દ્વારા સુચવવામાં આવેલા તમામ તકેદારીના પગલાંનું પણ IAF દ્વારા પાલન કરવામાં આવી રહ્યું છે.
પ્રવર્તમાન મહામારી સામે દેશની લડાઇમાં ઉભી થતી તમામ જરૂરિયાતોમાં મદદ કરવા માટે IAF હંમેશા તૈયાર અને સજ્જ રહે છે.
(Visitor Counter : 192
પ્રધાનમંત્રીનું કાર્યાલય
પ્રધાનમંત્રીએ જમ્મુ અને કાશ્મીરમાં ત્રીજી ખેલો ઈન્ડિયા નેશનલ વિન્ટર ગેમ્સમાં ભાગ લઈ રહેલા તમામ ખેલાડીઓને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં 3જી ખેલો ઈન્ડિયા નેશનલ વિન્ટર ગેમ્સમાં ભાગ લઈ રહેલા તમામ ખેલાડીઓને શુભેચ્છાઓ પાઠવી છે.
એલજી જમ્મુ અને કાશ્મીરના કાર્યાલય દ્વારા ટ્વીટનો જવાબ આપતા, પ્રધાનમંત્રીએ ટ્વીટ કર્યું;
“3જી ખેલો ઈન્ડિયા નેશનલ વિન્ટર ગેમ્સમાં ભાગ લઈ રહેલા તમામ ખેલાડીઓને શુભેચ્છાઓ. આ ગેમ્સ ગુલમર્ગના રમણીય વાતાવરણમાં યોજાઈ રહી છે. આનાથી જમ્મુ અને કાશ્મીરમાં રમતગમતની સંસ્કૃતિને પણ વેગ મળશે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ સચિવાલય
નીતિ આયોગનું પુનર્ગઠન કરવામાં આવ્યું
સરકારે નીતિ આયોગનું પુનર્ગઠન કર્યું છે. પ્રધાનમંત્રી શ્રી નરેન્દ્ર મોદીએ નેશનલ ઇન્સ્ટિટ્યૂશન ફોર ટ્રાન્સફોર્મિંગ ઇન્ડિયા  આયોગનું નીચે મુજબનાં પુનર્ગઠનને મંજૂરી આપી છેઃ
1. અધ્યક્ષ પ્રધાનમંત્રી
2. ઉપાધ્યક્ષ ડૉ. રાજીવ કુમાર
3. પૂર્ણકાલિન સભ્યો  શ્રી વી કે સારસ્વત
 પ્રૉફેસર રમેશ ચંદ
 ડૉ. વી કે પૉલ
4. હોદ્દાની રૂએ સભ્યો  શ્રી રાજનાથ સિંહ, સંરક્ષણ મંત્રી
 શ્રી અમિત શાહ, ગૃહ મંત્રી
 શ્રીમતી નિર્મલા સીતારામન, નાણાં અને કૉર્પોરેટ બાબતોનાં મંત્રી
 શ્રી નરેન્દ્ર સિંહ તોમર, કૃષિ અને ખેડૂત કલ્યાણ મંત્રી, ગ્રામીણ વિકાસ મંત્રી, પંચાયતી રાજ મંત્રી
5. વિશેષ આમંત્રિતો
 શ્રી નીતિન જયરામ ગડકરી, માર્ગ અને પરિવરન તથા રાજમાર્ગ મંત્રી, સૂક્ષ્મ, લઘુ અને મધ્યમ ઉદ્યોગ મંત્રી
 શ્રી થાવરચંદ ગેહલોત, સામાજિક ન્યાય અને સશક્તીકરણ મંત્રી
 શ્રી પિયૂષ ગોયલ, રેલવે પ્રધાન તથા વાણિજ્ય અને ઉદ્યોગ મંત્રી
 શ્રી રાવ ઇન્દરજિત સિંઘ, સાંખ્યિકી અને કાર્યક્રમ અમલીકરણ રાજ્ય મંત્રી  અને આયોજન રાજ્ય મંત્રી 
DK/J.Khunt/GP/RP
(Visitor Counter : 182
રાષ્ટ્રપતિ સચિવાલય
રાષ્ટ્રપતિ ભવનમાં ગાર્ડ અદલા-બદલી સમારોહ 8 એપ્રિલ, 2017ના રોજ 10.30 કલાકે આયોજિત થશે
નવી દિલ્હી, 06-04-2017
રાષ્ટ્રપતિ ભવનમાં ગાર્ડ અદલા – બદલી સમારોહ 8 એપ્રિલ, 2017ના રોજ નિયમિત સમય 8.30 કલાકની જગ્યાએ 10.30 કલાકે આયોજિત કરાશે. આવું બાંગ્લાદેશના પ્રધાનમંત્રીના સમ્માનમાં આયોજિત થઈ રહેલા રસ્મી સ્વાગત સમારોહના કારણે કરાઈ રહ્યું છે.
AP/J.Khunt/GP
(Visitor Counter : 46
પ્રધાનમંત્રીનું કાર્યાલય
ભારત વાણિજ્ય અને લોજિસ્ટિક્સનું હબ બનવાના માર્ગે છે: પ્રધાનમંત્રી
પોર્ટ શિપિંગ અને જળમાર્ગ મંત્રાલયે વિશ્વ બેંકના LPI 2023 રિપોર્ટ મુજબ, ઘણા દેશો કરતાં વધુ સારા "ટર્ન અરાઉન્ડ ટાઈમ" સાથે ભારતીય બંદરોની કાર્યક્ષમતા અને ઉત્પાદકતામાં વૃદ્ધિ વિશે ટ્વિટ કર્યું છે.
પ્રધાનમંત્રીએ ટિપ્પણી કરી "પોર્ટ આધારિત વિકાસ દ્વારા સંચાલિત, ભારત વાણિજ્ય અને લોજિસ્ટિક્સનું હબ બનવાના માર્ગે છે."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 50 કરોડનો સીમાચિહ્ન પાર કરી ગયું
છેલ્લા 24 કલાકમાં લગભગ 50 લાખ રસી ડોઝ આપવામાં આવ્યા
સાજા થવાનો દર 97.37% થયો
છેલ્લા 24 કલાકમાં 38,628 દૈનિક નવા કેસ નોંધાયા
ભારતમાં સક્રિય કેસનું ભારણ ; કુલ કેસના 1.29%
દૈનિક પોઝિટિવિટી દર  છેલ્લા 12 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 50 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 58,08,344 સત્રોનું આયોજન કરીને રસીના 50,10,09,609 ડોઝ આપવામાં આવ્યા છે. છેલ્લા 24 કલાકમાં રસીના 49,55,138 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,28,986
|
|
બીજો ડોઝ
|
|
79,53,278
|
|
FLWs
|
|
પ્રથમ ડોઝ
|
|
1,82,06,470
|
|
બીજો ડોઝ
|
|
1,16,55,584
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
17,26,01,639
|
|
બીજો ડોઝ
|
|
1,12,87,774
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
11,08,54,315
|
|
બીજો ડોઝ
|
|
4,19,57,311
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,80,50,150
|
|
બીજો ડોઝ
|
|
3,81,14,102
|
|
કુલ
|
|
50,10,09,609
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,10,55,861 દર્દીઓ સાજા થઇ ગયા છે અને છેલ્લા 24 કલાકમાં વધુ 40,017 દર્દીઓ સાજા થયા છે. આના કારણે એકંદરે સાજા થવાનો દર 97.37% થયો છે.
છેલ્લા 24 કલાકમાં ભારતમાં દૈનિક 38,628 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 4,12,153 છે અને સક્રિય કેસ હવે દેશના કુલ પોઝિટીવ કેસના માત્ર 1.29% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,50,081 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 47.83 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.39% છે જ્યારે દૈનિક પોઝિટીવિટી દર આજે 2.21% નોંધાયો છે. દૈનિક પોઝિટીવિટી દર સળંગ 12 દિવસથી 3%થી ઓછો અને 61 દિવસથી આ દર 5%થી નીચે જળવાઇ રહ્યો છે.
SD/GP/BT
(Visitor Counter : 181
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 141.70 કરોડને પાર
છેલ્લા ચોવીસ કલાકમાં 29 લાખ ડોઝ આપવામાં આવ્યા
સાજા થવાનો દર હાલમાં 98.40%, માર્ચ 2020થી સૌથી વધુ
છેલ્લા 24 કલાકમાં 6,531 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  43 દિવસથી 1% કરતા ઓછો
છેલ્લા 24 કલાકમાં 29,93,283 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 141.70 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,50,57,142 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,86,924
|
|
બીજો ડોઝ
|
|
96,81,544
|
|
FLWs
|
|
પ્રથમ ડોઝ
|
|
1,83,84,851
|
|
બીજો ડોઝ
|
|
1,68,36,793
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
49,38,39,924
|
|
બીજો ડોઝ
|
|
31,53,00,398
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,32,20,452
|
|
બીજો ડોઝ
|
|
14,59,77,986
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,06,64,399
|
|
બીજો ડોઝ
|
|
9,27,32,383
|
|
કુલ
|
|
1,41,70,25,654
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,42,37,495દર્દીઓ સાજા થઇ ગયા છે અને છેલ્લા 24 કલાકમાં વધુ 7,141 દર્દીઓ સાજા થયા છે.
આના કારણે એકંદરે સાજા થવાનો દર 98.40% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
60 દિવસથી સતત 15,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 6,531 નવા કેસ નોંધાયા છે.
સક્રિય કેસનું ભારણ હાલમાં 75,841 છે. હાલમાં સક્રિય કેસો દેશના કુલ પોઝિટિવ કેસોના 0.22% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 7,52,935 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 67.29 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.63% છે જે છેલ્લા 43 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.87% નોંધાયો છે. દૈનિક પોઝિટીવિટી દર છેલ્લા 84 દિવસથી 2%થી ઓછો છે અને સળંગ 119 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169